text: skader på indbo
  
  publiceret: 2021-05-26 16:50:04+02:00
  Skader på indbo er normalt dækket på indboforsikringen. Det er policen og ens forsikringsbetingelser, der sætter rammen om det, man kan få dækket, og hvad man kan få i erstatning. Normalt dækkes skader på privat indbo, der sker ved:
  Brand eller tilsodning.
  Lynnedslag.
  Storm eller oversvømmelse som følge af voldsomt tø- eller skybrud, når vandet ikke kan få normalt afløb.
  Tilfældig udstrømning af væsker.
  Indbrudstyveri.
  Definitionen af indbrudstyveri lyder normalt: “Tyveri ved indbrud i forsvarligt aflåst bygning eller lokale.” Der findes en righoldig nævns- og retspraksis om begrebet “forsvarligt aflåst”, og der henvises til kendelsesdatabasen på Forsikringsankenævnets hjemmeside. Som udgangspunkt skal vinduer og døre være lukkede og låste/tilhaspede – også når man er hjemme. Endvidere dækkes på forsikringen:
  Simpelt tyveri.
  Ran og røveri.